b'\n_START_ARTICLE_\nAlgimantas Kalinauskas (1923)\n_START_PARAGRAPH_\nAlgimantas Kalinauskas (g. 1923 m. liepos 27 d. Kaune \xe2\x80\x93 2010 m. gegu\xc5\xbe\xc4\x97s 7 d.) \xe2\x80\x93 Lietuvos dirigentas, muzikologas, smuikininkas, pedagogas.\n_START_SECTION_\nBiografija\n_START_PARAGRAPH_\nSesuo Kornelija Kalinauskait\xc4\x97. 1934\xe2\x80\x931939 m. mok\xc4\x97si Klaip\xc4\x97dos muzikos mokykloje P. Matiuko smuiko klas\xc4\x97je, 1939\xe2\x80\x931940 m. \xc5\xa0iauli\xc5\xb3 muzikos mokykloje, 1940\xe2\x80\x931944 m. Vilniaus muzikos mokyklos K. Juodelio smuiko, J. Ka\xc4\x8dinsko ir M. \xc5\xa0teimano dirigavimo, J. Bendoriaus muzikos teorijos klas\xc4\x97se. 1944 m. sta\xc5\xbeavo Vienos valstybiniame operos teatre pas K. Bohm\xc4\x85. 1945\xe2\x80\x931946 m. studijavo Vilniaus konservatorijoje._NEWLINE_1941\xe2\x80\x931945 m. Vilniaus filharmonijos simfoninio orkestro smuikininkas, Vilniaus operos teatro dirigento asistentas. 1943 m. debiutavo kaip simfoninio orkestro dirigentas. 1946\xe2\x80\x931958 m. Lietuvos operos ir baleto teatro dirigentas. 1946 m. \xc4\xafsteig\xc4\x97 Lietuvos radijo vokalin\xc4\xaf ansambl\xc4\xaf. 1966\xe2\x80\x931992 m. Lietuvos konservatorijos (dab. Lietuvos muzikos ir teatro akademija) d\xc4\x97stytojas, 1991\xe2\x80\x932000 m. Lietuvos muzikos akademijos Muzikos terminijos komisijos mokslinis sekretorius._NEWLINE_Dirbo laikra\xc5\xa1\xc4\x8di\xc5\xb3 \xe2\x80\x9eLiterat\xc5\xabra ir menas\xe2\x80\x9c (1961\xe2\x80\x931966 m.), \xe2\x80\x9eMeno saviveikla\xe2\x80\x9c, Lietuvos televizijos, radijo muzikos redakcijose. 1958\xe2\x80\x931961 m. testinio leidinio \xe2\x80\x9eLietuvos teatrai\xe2\x80\x9c redaktorius. Reng\xc4\x97, su kitais, \xe2\x80\x9eLiterat\xc5\xabros ir meno metra\xc5\xa1t\xc4\xaf\xe2\x80\x9c (1956\xe2\x80\x931979 m.). Paskelb\xc4\x97 straipsni\xc5\xb3, es\xc4\x97, recenzij\xc5\xb3 muzikos ir teatro klausimais, pareng\xc4\x97 radijo ir televizijos laid\xc5\xb3. I\xc5\xa1vert\xc4\x97 i\xc5\xa1 vokie\xc4\x8di\xc5\xb3, ital\xc5\xb3, pranc\xc5\xabz\xc5\xb3, angl\xc5\xb3, rus\xc5\xb3 kalb\xc5\xb3 apie 30 oper\xc5\xb3 libret\xc5\xb3, daug dain\xc5\xb3, romans\xc5\xb3 tekst\xc5\xb3. Paskelb\xc4\x97 darb\xc5\xb3 muzikin\xc4\x97s terminijos klausimais.'